Agterpaaie, in teenstelling met geteerde gebaande weë, gee dikwels aan reis ’n ander, selfs dieper dimensie. Want agterpaaie vra moed, bring hope avontuur en skei die manne van die muise, het Heleen Coertze so in haar enigheid gedink terwyl sy onlangs oor die hoeveelste hobbel van ’n sinkpad in Namakwaland gery het.
Koingnaas lê digby die Namakwa Nasionale Park en is deel van ’n landstrook waar vroeër heelwat mynbedrywighede aan die gang was. Daar lê ’n gelate verlatenheid oor die omgedolwe landskap en jy wonder onwillekeurig hoe dit hier gelyk het voordat amper ’n eeu gelede met mynbedrywighede begin is.
Die 65 km lange teerpad tot by Kleinsee is in uitstekende toestand. Dis juis waar die Buffelsrivier by Kleinsee uitmond dat die onderwyser Pieter de Villiers in 1927 ’n diamant ontdek het terwyl hy ’n plaasskooltjie daar aan die bou was.
Dié afgeleë grensdorpie wag ons in met ’n verwelkomende dik misjas met sakke vol legendes aan die einde van ’n struikwoestynlandskap.
Op dag twee swaai ons die viertrekvoertuig se neus doelbewus in ’n oostelike rigting, Namakwa Nasionale Park se kant toe. Die Swartlintjiesrivier se droë loop draal saam met die netjies geskraapte pad. Ná ongeveer 18 km, net ná die Soebatsfontein-padteken regs, sien ons ’n rooihartebees en sy maat teen die horison galop.
Die park se grasvlakte strek weswaarts en jy kan jou selfs verbeel dat jy die Atlantiese Oseaan doer ver sien glinster.
Dis egter by die klipruïnes van die tronk, ’n entjie verder in die Buffelsriviervallei, waar jou agting vir goeie vakmanskap meer raak.
Ons ry laatmiddag uit die dorp terug na die Namakwapark, rigting Soebatsfontein – die wolke pak saam en ons beleef ’n onverwagse buitjie reën.
Die bekoring om onverwags op onvergeetlike tonele af te ry, is amper gewaarborg op só ’n agterpad-trippie.
By Leliefontein se ou Metodistekerkie uit 1855 ontdek jy ’n stukkie geskiedenis uit die verlede wat jy so gou as moontlik wil vergeet.
Sophia Guest House, in vrolike pienk geverf, is jare al ’n bekende oornagplek op Garies. Hier sorg Elizna de Bruyn, die eienaar, vir vars omgewingsnuus met ’n stewige ontbyt in die eetkamer, waar elke artikel beslis ’n storie kan vertel.
die hoender gaar is, skakel die plaat af en voeg die mangetout en broccoli by. Maak pot toe en laat staan – die warm sous sal die groente gaarmaak,
Pat Kruger het ’n onoorwonne 102 van 56 balle in die Knights se sege oor die Dolphins in die T20-wedstryd om die Umthunzi-beker tussen die spanne Woensdag in Port Shepstone gemoker.
Kruger is op die Knights se onlangse prysuitdeling as Eendagspeler vir die Jaar vereer. Hy het verlede seisoen sy eerste eersterangse én sy eerste eendaghonderdtal vir die Knights gemoker.
Voeg hierby gewillige personeel wat kos en drankies aandra, gereed staan met sagte handdoeke wanneer jy uit die see na die dek klim en boonop help om ’n ogie oor jou kroos te hou terwyl jy in die son uitspan.
Dit is die lewe en salige lot van prinses Charlene van Monaco. Die 39-jarige blonde skoonheid, haar man, prins Albert van Monaco (59), en hul skattige tweeling – so mooi soos ’n prentjie op ’n outydse koekblik – het die nuwe jaar luilekker begin toe hulle tussen die eilande van die Karibiese See uitspan.
Toe hul ma die water op ’n roeiplank aandurf, was dit duidelik die voormalige Olimpiese swemkampioen is steeds so tuis soos ’n vis in die water.
In ’n duikpakbroek en pienk top het Charlene net so in haar element gelyk soos wanneer sy in ’n asemrowende aand­rok glansgeleenthede in koninklike Europese kringe bywoon.
Sy het ook sportief gelyk toe sy op die dek gesien is met oorfone en ’n blompet agterstevoor op die kop.
En sy is afgeneem waar sy op die dek strekoefeninge doen. Weer het sy soos ’n model gelyk in ’n kort oefentoppie en swart spanbroek.
En agterna moes sy natuurlik, nes die res van ons soms maak, ’n paar selfies met haar slimfoon neem.
Prins Albert is ’n bedrewe seil­jag­vaarder, maar dit lyk of hy by sy mooi vrou kan gaan kers opsteek wat sommige ander watersportsoorte betref.
Hy het aanvanklik heel suksesvol geroei terwyl hy op sy knieë op ’n roeiplank gestaan het, maar toe hy ’n slag probeer opstaan, beland hy met ’n plas in die water.
Die heerser het ook rustig rondgedobber op ’n opblaasmatras en gesnorkel om die onderwater­lewe te bekyk. Daarna het ’n personeellid in ’n wit uniform hom op die dek met ’n sagte swemhanddoek ingewag.
Albert en Charlene is liefdevolle ouers en het genoeg speeltyd saam met die kinders ingeruim. Die prins het die kleintjies laat giggel toe hy hulle terg met iets wat soos ’n waterpistool lyk.
Prins Albert geniet gehaltetyd saam met die tweeling – met ’n oppasser wat help – terwyl hul ma ontspanne toekyk. Foto: Mega/ Realtime Images